25.8.2022
RO
Jurnalul Oficial al Uniunii Europene
C 321/7
Notificare prealabilă a unei concentrări (Cazul M.10850 – ASMENT DE TEMARA / VEOM / JV) Caz care poate face obiectul procedurii simplificate (Text cu relevanță pentru SEE)
(2022/C 321/05)
1.
La data de 16 august 2022, Comisia Europeană a primit, în temeiul articolului 4 din Regulamentul (CE) nr.
139/2004 al Consiliului (1), o notificare a unei concentrări propuse.
Prezenta notificare vizează următoarele întreprinderi: — Asment de Temara („AdT”, Maroc), controlată de Votorantim S.A. („Votorantim”, Brazilia), — Veolia Services à l’Environnement Maroc („VEOM”, Maroc), controlată de Veolia Environnement S.A. („Veolia”, Franța), — o întreprindere comună nou creată în scopul concentrării („întreprinderea comună”, Maroc).
AdT și VEOM dobândesc, în sensul articolului 3 alineatul (1) litera (b) și al articolului 3 alineatul (4) din Regulamentul privind concentrările economice, controlul în comun asupra întreprinderii comune.
Concentrarea se realizează prin achiziționare de acțiuni într-o societate nou-creată, care constituie o întreprindere comună.
2.
Activitățile economice ale întreprinderilor respective sunt următoarele:
— ADT își desfășoară activitatea în domeniul producției de ciment, beton și agregate în Maroc; — VEOM este o societate holding care reunește societățile marocane ale grupului Veolia, grup care desfășoară activități în domeniile energiei, apei (captarea, distribuția, tratarea apei potabile, colectarea și tratarea apelor reziduale etc.) și deșeurilor (colectarea și tratarea deșeurilor banale, periculoase și reglementate); — întreprinderea comună va dezvolta și va exploata o platformă pentru tratarea prealabilă a deșeurilor nepericuloase și periculoase în Maroc.
3.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
În conformitate cu Comunicarea Comisiei privind o procedură simplificată de analiză a anumitor concentrări în temeiul Regulamentului (CE) nr.
139/2004 al Consiliului (2), trebuie precizat că acest caz poate fi tratat conform procedurii prevăzute în comunicare.
4.
Comisia Europeană invită părțile terțe interesate să îi prezinte eventualele observații cu privire la operațiunea propusă.
Observațiile trebuie să parvină Comisiei în termen de cel mult 10 zile de la data publicării prezentei.
Trebuie menționată întotdeauna următoarea referință: M.10850 – ASMENT DE TEMARA / VEOM / JV Observațiile pot fi trimise Comisiei prin e-mail, prin fax sau prin poștă.
Vă rugăm să utilizați datele de contact de mai jos: E-mail: COMP-MERGER-REGISTRY@ec.europa.eu Fax +32 22964301 (1) JO L 24, 29.1.2004, p. 1 („Regulamentul privind concentrările economice”).
(2) JO C 366, 14.12.2013, p. 5.